Document ID: 32009D0875

ΑΠΌΦΑΣΗ ΤΗΣ ΕΠΙΤΡΟΠΉΣ
της 30ής Νοεμβρίου 2009
για την έγκριση αποφάσεων εισαγωγής ορισμένων χημικών προϊόντων στην Κοινότητα σύμφωνα με τον κανονισμό (ΕΚ) αριθ. 689/2008 του Ευρωπαϊκού Κοινοβουλίου και του Συμβουλίου
(2009/875/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 689/2008 του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τις εξαγωγές και εισαγωγές επικίνδυνων χημικών προϊόντων (1), και ιδίως το άρθρο 12 παράγραφος 1 δεύτερο εδάφιο,
Μετά από διαβουλεύσεις με την επιτροπή που έχει συσταθεί δυνάμει του άρθρου 133 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (Reach) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (2),
Εκτιμώντας τα ακόλουθα:
(1)
Σύμφωνα με τον κανονισμό (ΕΚ) αριθ. 689/2008, η Επιτροπή αποφασίζει εξ ονόματος της Κοινότητας κατά πόσον επιτρέπονται ή όχι οι εισαγωγές στην Κοινότητα κάθε χημικού προϊόντος που υπόκειται στη διαδικασία συναίνεσης μετά από ενημέρωση (ΣΜΕ).
(2)
Το πρόγραμμα των Ηνωμένων Εθνών για το περιβάλλον (UNEP) και ο Οργανισμός Τροφίμων και Γεωργίας (FAO) έχουν οριστεί ως αρμόδιοι φορείς παροχής γραμματειακών υπηρεσιών για την εφαρμογή της διαδικασίας ΣΜΕ που καθιερώθηκε με τη σύμβαση του Ρότερνταμ σχετικά με τη διαδικασία συναίνεσης μετά από ενημέρωση για ορισμένα επικίνδυνα χημικά προϊόντα και φυτοφάρμακα στο διεθνές εμπόριο, εφεξής «η σύμβαση του Ρότερνταμ», η οποία εγκρίθηκε εξ ονόματος της Κοινότητας με την απόφαση 2006/730/ΕΚ του Συμβουλίου (3).
(3)
Η Επιτροπή, ενεργώντας ως ορισθείσα κοινή αρχή, οφείλει να διαβιβάζει στη Γραμματεία της σύμβασης του Ρότερνταμ, εξ ονόματος της Κοινότητας και των κρατών μελών της, τις αποφάσεις για τις εισαγωγές χημικών προϊόντων που υπόκεινται στη διαδικασία ΣΜΕ.
(4)
Με την απόφαση RC.4/5 της τέταρτης συνόδου της διάσκεψης των Συμβαλλομένων μερών, η ομάδα των χημικών ενώσεων τριβουτυλοκασσιτέρου ενσωματώθηκε στη διαδικασία ΣΜΕ ως φυτοφάρμακα και η Γραμματεία της σύμβασης του Ρότερνταμ διαβίβασε στην Επιτροπή σχετικές πληροφορίες υπό τη μορφή καθοδηγητικού εγγράφου για τη λήψη απόφασης. Οι ενώσεις τριβουτυλοκασσιτέρου εμπίπτουν στο πεδίο εφαρμογής του κανονισμού (ΕΚ) αριθ. 1907/2006 και ανήκουν στην ομάδα των οργανοκασσιτερικών ενώσεων για τη χρήση των οποίων ως ουσιών και συστατικών παρασκευασμάτων με δράση βιοκτόνου έχουν επιβληθεί αυστηροί περιορισμοί.
(5)
Η δραστική ουσία δις(τριβουτυλοκασσιτερ)οξείδιο εμπίπτει στο πεδίο εφαρμογής της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998 για τη διάθεση βιοκτόνων στην αγορά (4). Το δις(τριβουτυλοκασσιτερ)οξείδιο ανήκει στην ομάδα των ενώσεων τριβουτυλοκασσιτέρου και χρησιμοποιούνταν ως συντηρητικό ξύλου μέχρι την απαγόρευση της τελευταίας αυτής χρήσης με τον κανονισμό (ΕΚ) αριθ. 1048/2005 της Επιτροπής, της 13ης Ιουνίου 2005, σχετικά με τροποποίηση του κανονισμού (ΕΚ) αριθ. 2032/2003 για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (5).
(6)
Κατά συνέπεια, πρέπει να ληφθεί τελική απόφαση εισαγωγής για τις ενώσεις τριβουτυλοκασσιτέρου,
ΑΠΟΦΑΣΙΖΕΙ:
Άρθρο 1
Εγκρίνεται η τελική απόφαση εισαγωγής ενώσεων τριβουτυλοκασσιτέρου, η οποία παρατίθεται στο απαντητικό έντυπο για τις εισαγωγές του παραρτήματος.
Βρυξέλλες, 30 Νοεμβρίου 2009.

Labels: 3
4
1
20